**LĪGUMS Nr. FM VID 2024/125**

**“TETRA standartam atbilstošu tīkla pakalpojumu nodrošināšana”**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, tā \_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_ (turpmāk – Pasūtītājs), no vienas puses,

 un

**\_\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz publiskā iepirkuma Nr. FM VID 2024/125 “TETRA standartam atbilstošu tīkla pakalpojumu nodrošināšana” rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Pasūtītājs pasūta un Izpildītājs nodrošina Pasūtītājam TETRA standartam atbilstošu tīkla pakalpojumu (radiosakaru pakalpojumi un rācijas) starptautiskās lidostas “Rīga” teritorijā, Ziemeļu ielā 16, Rīgā (turpmāk – Pakalpojums).
	2. Detalizēts Pakalpojuma apraksts pievienots Līguma 1.pielikumā, bet vienreizēja rācijas pieslēgšanas maksa un ikmēneša Pakalpojuma abonēšanas maksa noteiktas Līguma 2.pielikumā.

**2. LĪGUMA SUMMA UN NORĒĶINU KĀRTĪBA**

**2.1.** Līguma kopējā summa ir **9 999,00 EUR**(deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek maksāts papildus saskaņā ar Latvijas Republikā spēkā esošajiem normatīvajiem aktiem.

**2.2.** Līguma kopējā summā un Līguma 2.pielikumā noteiktajās cenāsir iekļautas visas izmaksas, kas saistītas ar Pakalpojuma nodrošināšanu, tajā skaitā transporta izdevumi, apmācības darbam ar rācijām, nodokļi (izņemot PVN), nodevas, izmaksas nepieciešamo atļauju iegūšanai no trešajām personām, neatbilstību novēršanas izmaksas, rāciju nomas izmaksas, rāciju pieslēgšanas izmaksas, kā arī visas citas izmaksas, kas nepieciešamas Līguma savlaicīgai un kvalitatīvai izpildei.

**2.3.** Izpildītājs rēķinu par rāciju pieslēgšanu (jaunu pieslēgumu) iesniedz Pasūtītājam pēc rāciju nodošanas – pieņemšanas akta abpusējas parakstīšanas un rēķinu par iepriekšējā kalendārā mēnesī sniegto Pakalpojumu, iesniedz Pasūtītājam līdz kārtējā kalendārā mēneša 7. (septītajam) datumam. Rēķinus Izpildītājs iesniedz nosūtot tos uz elektroniskā pasta adresi: FP.lietvediba@vid.gov.lv pdf formātā. Ja Izpildītājs izvēlas e-rēķinus, tie ir sūtāmi uz eAdresi EINVOICE\_VID@90000069281. Ja Izpildītājs iesniedz VID elektronisko rēķinu, tam jāatbilst normatīvajos aktos noteiktajam formātam. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi.

**2.4.** Samaksu par rāciju pieslēgšanu (jaunu pieslēgumu), saskaņā ar Līguma 2.pielikuma tabulas 1.punktā noteikto cenu, Pasūtītājs veic 30 (trīsdesmit) dienu laikā no rāciju nodošanas – pieņemšanas akta abpusējas parakstīšanas un rēķina saņemšanas, ar pārskaitījumu uz Izpildītāja Līgumā norādīto norēķinu kontu bankā. Ja kāda no rācijām atklāto trūkumu un/vai neatbilstību dēļ tiek apmainīta, apmainītajai rācijai pieslēgšanas maksa Pakalpojuma nodrošināšanai nav jāveic, kā arī pieslēgšanas maksa nav jāveic gadījumā, ja rācija pirms izsniegšanas jau bija pieslēgta Pakalpojuma nodrošināšanai.

**2.5.** Samaksu par iepriekšējā kalendārā mēnesī saņemto Pakalpojumu, saskaņā ar Līguma 2.pielikuma tabulas 2.punktā noteikto cenu, atbilstoši izmantoto rāciju skaitam, Pasūtītājs veic 30 (trīsdesmit) dienu laikā pēc rēķina saņemšanas par iepriekšējā kalendārajā mēnesī saņemto radiosakaru pakalpojumu, ar pārskaitījumu uz Izpildītāja Līgumā norādīto norēķinu kontu bankā.

**2.6.** Pakalpojuma cenu nepilnam kalendāra mēnesim nosaka dalot Pakalpojuma cenu kalendārajā mēnesī ar dienu skaitu attiecīgajā kalendāra mēnesī un reizinot ar nepilno dienu skaitu attiecīgajā kalendāra mēnesī, kad Pakalpojums tika nodrošināts.

**2.7.** Par samaksas brīdi uzskatāms naudas pārskaitīšanas datums no Pasūtītāja norēķinu konta.

**2.8.** Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.12.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

**2.9.** Līguma 2.pielikumā norādītās Pakalpojuma cenas ir norādītas, paredzot prognozējamo cenu svārstību risku un ir nemainīgas visā Līguma darbības laikā. Pasūtītājs veic samaksu saskaņā ar Līguma 2.pielikumā norādītajām cenām.

**2.10.** Pasūtītājam nav pienākums Līguma darbības laikā izlietot visu Līguma 2.1.apakšpunktā noteikto kopējo Līguma summu.

**3. PAKALPOJUMA SNIEGŠANAS KĀRTĪBA**

**3.1.** Izpildītājs apņemas sniegt Pakalpojumu saskaņā ar Līguma un tā pielikumu noteikumiem, ievērojot Latvijas Republikā spēkā esošo normatīvo aktu prasības.

**3.2.** Izpildītājs nodrošina 8 (astoņu) rāciju izsniegšanu Pasūtītājam 2 (divu) darba dienu laikā pēc Līguma spēkā stāšanās.

* 1. Nepieciešamības gadījumā Pasūtītājs pasūta papildus rācijas, kuru izsniegšanu Pasūtītājam Izpildītājs nodrošina ne ilgāk kā 2 (divu) darba dienu laikā no dienas, kad Līguma 8.9.1.2.apakšpunktā norādītā Pasūtītāja pilnvarotā persona Līguma 8.10.apakšpunktā norādītajā kārtībā nosūta rāciju izsniegšanas pasūtījumu Izpildītāja pilnvarotajai personai.
	2. Rāciju izsniegšanas vieta ir VAS “Starptautiskā lidosta “Rīga”” teritorijā, Ziemeļu ielā 16, Rīgā, Pasūtītāja darba dienās laika periodā no plkst.8.00 līdz plkst.17.00, Pušu pilnvarotajām personām iepriekš saskaņojot rāciju izsniegšanas laiku.
	3. Par izsniegtajām rācijām tiek parakstīts rāciju nodošanas - pieņemšanas akts. Rāciju nodošanas - pieņemšanas akts apliecina to, ka saņemtās rācijas atbilst Līguma nosacījumiem, tajā skaitā ir pieslēgtas Pakalpojuma nodrošināšanai, kas ir par pamatu Līguma 2.pielikumā noteiktās maksas veikšanai. Rāciju nodošanas – pieņemšanas aktus pēc to piegādes uz vietas Lidostas muitas kontroles punktā VAS “Starptautiskā lidosta “Rīga”” teritorijā, Ziemeļu ielā 16, Rīgā, kā arī nodošanas – pieņemšanas aktus par trūkumu novēršanu no Pasūtītāja puses paraksta Lidostas muitas kontroles punkta virsuzraugs vai virsuzrauga vietnieks.
	4. Gadījumā, ja tiek atklāti trūkumi un/vai neatbilstības izsniegtajām rācijām, Lidostas muitas kontroles virsuzraugs vai virsuzrauga vietnieks Līguma 8.10.apakšpunktā norādītajā kārtībā nosūta Izpildītāja pilnvarotajai personai pretenziju par konstatētajiem trūkumiem un/vai neatbilstībām, kurā norāda Līguma numuru, īsu problēmas raksturojumu, pieteicēja vārdu, uzvārdu, ieņemamo amatu un tālruņa numuru.
	5. Izpildītājs 1 (vienas) darba dienas laikā no pretenzijas nosūtīšanas dienas apmaina neatbilstošo rāciju pret Līguma un tā 1.pielikuma prasībām atbilstošu rāciju un izsniedz to Pasūtītājam VAS “Starptautiskā lidosta “Rīga”” teritorijā, Ziemeļu ielā 16, Rīgā, iepriekš saskaņojot rāciju izsniegšanas laiku ar Lidostas muitas kontroles virsuzraugu vai virsuzrauga vietnieku. Par rāciju apmaiņu Izpildītājs sagatavo rāciju nodošanas – pieņemšanas aktu, ko no Pasūtītāja puses paraksta Lidostas muitas kontroles punkta virsuzraugs vai virsuzrauga vietnieks.

**3.8.** Ja Izpildītājs Pakalpojumu nesniedz, sniedz nekvalitatīvi, neatbilstoši Līguma noteikumiem vai neatbilstoši Latvijas Republikā spēkā esošo normatīvo aktu prasībām, Lidostas muitas kontroles virsuzraugs vai virsuzrauga vietnieks sastāda un Līguma 8.10.apakšpunktā norādītajā kārtībā nosūta Izpildītāja pilnvarotajai personai pretenziju, kurā norāda Līguma numuru, īsu problēmas raksturojumu, pieteicēja vārdu, uzvārdu, ieņemamo amatu un tālruņa numuru.

**3.9.** Izpildītāja pilnvarotā persona, saņemot no Lidostas muitas kontroles virsuzrauga vai virsuzrauga vietnieka pretenziju, novērš pretenzijā minētos Pakalpojuma trūkumus ne vēlāk kā 6 (sešu) stundu laikā no pretenzijas nosūtīšanas brīža. Par pretenzijā minēto Pakalpojuma trūkumu novēršanu Izpildītāja pilnvarotā persona informē Lidostas muitas kontroles virsuzraugu vai virsuzrauga vietnieku, kā arī Līguma 8.9.1.2.apakspunktā norādīto Pasūtītāja pilnvaroto personu, norādot trūkumu novēršanas datumu un laiku.

**3.10**. Līguma darbības laikā Izpildītājs, pēc Līguma 8.9.1.2.apakspunktā norādītās Pasūtītāja pilnvarotās personas rakstiska pieprasījuma nosūtīšanas Izpildītāja pilnvarotajai personai, Līguma 8.10.apakšpunktā norādītajā kārtībā, bez papildu samaksas nodrošina Pasūtītāja darbinieku apmācību darbam ar rācijām, Pasūtītāja darba dienās laika periodā no plkst.8.00 līdz plkst.17.00, Pušu pilnvarotajām personām iepriekš saskaņojot apmācības laiku un vietu.

**3.11.** Pēc Pakalpojuma sniegšanas izbeigšanas Pasūtītājs nodod rācijas Izpildītājam, parakstot rāciju nodošanas-pieņemšanas aktu, ko no Pasūtītāja puses paraksta Lidostas muitas kontroles punkta virsuzraugs vai virsuzrauga vietnieks.

**3.12.** Izpildītājam visā Līguma darbības laikā ir jābūt reģistrētam Sabiedrisko pakalpojumu regulēšanas komisijas elektronisko sakaru pakalpojumu reģistrā.

* 1. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**4. PUŠU ATBILDĪBA**

**4.1.** Izpildītājs ir atbildīgs par Pakalpojuma nesniegšanu un nekvalitatīvu Pakalpojuma sniegšanu.

**4.2.** Pusēm saskaņā ar Civillikumu ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatota zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.

**4.3.** Ja Izpildītājs pēc Līguma noslēgšanas atsakās uzsākt Pakalpojuma sniegšanu, tad Pasūtītājs pieprasa no Izpildītāja līgumsodu 200 EUR (divi simti *euro*) apmērā.

**4.4.** Par Līguma 5.2.apakšpunktā noteiktā Pakalpojuma uzsākšanas termiņa kavējumu Pasūtītājs pieprasa no Izpildītāja līgumsodu 0.5% (puse no viena procenta) apmērā no Pakalpojuma mēneša maksas bez PVN par katru radiosakaru pakalpojuma uzsākšanas kavējuma dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no Pakalpojuma mēneša maksas bez PVN.

**4.5.** Ja Izpildītājs nenovērš Līguma 3.8.apakšpunktā noteiktajā pretenzijā minētos Pakalpojuma trūkumus attiecīgi Līguma 3.9.apakšpunktā noteiktajā termiņā, Pasūtītājs pieprasa no Izpildītāja līgumsodu 0.5% (puse no viena procenta) apmērā no Pakalpojuma mēneša maksas bez PVN par katru Pakalpojuma trūkumu nenovēršanas stundu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no nesniegtā vai neatbilstošā Pakalpojuma mēneša maksas bez PVN.

**4.6.** Ja 1 (viena) kalendārā mēneša ietvaros Izpildītājs Pakalpojumu nesniedz, sniedz nekvalitatīvi, neatbilstoši Līguma nosacījumiem vai neatbilstoši Latvijas Republikā spēkā esošo normatīvo aktu prasībām vairāk kā 2 (divas) kalendārās dienas, Izpildītājs, pamatojoties uz Līguma 3.8.apakšpunktā norādītajā kārtībā saņemtajām Pasūtītāja pretenzijām vai patstāvīgi, samazina Pakalpojuma attiecīgā mēneša maksu proporcionāli dienu skaitam, kad Izpildītājs Pakalpojumu nesniedza, sniedza nekvalitatīvi, neatbilstoši Līguma nosacījumiem vai neatbilstoši Latvijas Republikā spēkā esošo normatīvo aktu prasībām.

**4.7.** Par Līguma 6.1.apakšpunktā norādīto ziņu prettiesisku izpaušanu Pasūtītājs pieprasa no Izpildītāja līgumsodu 200,00 EUR (divi simti *euro* un 00 centi) apmērā par katru gadījumu.

**4.8.** Ja Pasūtītājs savlaicīgi neveic ar Līgumu saistītos maksājumus, Izpildītājam ir tiesības prasīt no Pasūtītāja līgumsodu 0,1 % (desmitā daļa no viena procenta) apmērā no nodrošinātā, bet neapmaksātā Pakalpojuma vērtības bez PVN par katru maksājuma nokavējuma dienu, bet kopumā ne vairāk kā 10% (desmit procenti) no nodrošinātā, bet neapmaksātā Pakalpojuma vērtības bez PVN.

## 4.9. Ja tiek kavēts kāds no Līgumā noteiktajiem saistības izpildes termiņiem, līgumsodu aprēķina par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.

**4.10.** Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:

**4.10.1.** 1 (vienā) mēnesī, ja līgumsoda apmērs nepārsniedz EUR 1000 (vienu tūkstoti euro);

**4.10.2.** 3 (trīs) mēnešos, ja līgumsoda apmērs ir no EUR 1001 (viena tūkstoša viena euro) un vairāk.

**4.11.** Ja Izpildītājs izvēlas līgumsodu dzēst ieskaita veidā, tad Izpildītājs, izrakstot nākamo rēķinu par Pakalpojuma sniegšanu vai rāciju pieslēgšanu, rēķinā norāda attiecīgi Pakalpojuma ai rāciju pieslēgšanas kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.

**4.12.** Ja Izpildītājs izvēlas līgumsoda samaksu veikt maksājuma veidā un līgumsoda summa pārsniedz EUR 1001 (vienu tūkstoti un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.

* 1. Ja kavēts Līgumā noteiktais termiņš un darījumu apliecina nodošanas – pieņemšanas akts, tad Lidostas muitas kontroles punkta virsuzraugs vai virsuzrauga vietnieks nodošanas – pieņemšanas aktā pirms tā abpusējas parakstīšanas iekļauj informāciju par kavējumu, tā termiņu un līgumsoda piemērošanas pamatojumu atbilstoši konkrētam Līguma apakšpunktam. Abpusēji parakstītais nodošanas – pieņemšanas akts ir pamats līgumsoda aprēķināšanai.

**5. LĪGUMA DARBĪBAS TERMIŅŠ**

## 5.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

**5.2.** Izpildītājs sniedz Pakalpojumu, līdz iestājas viens no šādiem nosacījumiem:

**5.2.1.** Pasūtītājs ir izlietojis Līguma 2.1.apakšpunktā norādīto Līguma kopējo summu;

**5.2.2.** ir pagājuši 2 (divi) gadi no Līguma spēkā stāšanās dienas.

**5.3.** Līgums ir spēkā līdz Pušu saistību pilnīgai izpildei.

**5.4.** Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.

**5.5.** Pasūtītājs ir tiesīgs vienpusēji izbeigt Līgumu, par to rakstiski brīdinot otru Pusi vismaz 1 (vienu) darba dienu iepriekš:

**5.5.1.** ja atbilstoši Starptautisko un Latvijas Republikas nacionālo sankciju likumam Līguma 8.12.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

**5.5.2.** ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**5.6.** Pasūtītājs nekavējoties vienpusēji atkāpjas no Līguma, ja attiecībā uz jauno IZPILDĪTĀJA patiesā labuma guvēju, par kuru IZPILDĪTĀJS sniedz informāciju Pasūtītājam atbilstoši Līguma 8.14.apakšpunktam, iestājas 2015.gada 28.jūlija Ministru kabineta noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - Ministru kabineta noteikumi Nr.442) 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.

**6. PASŪTĪJUMA KONFIDENCIALITĀTE**

**6.1.** Puses apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par otru Pusi.

**6.2.** Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez otras Puses rakstiskas piekrišanas.

**6.3.** Līguma 6.2.apakšpunktā minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

**6.4.** Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

**7. NEPĀRVARAMA VARA**

**7.1.** Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

**7.2.** Par nepārvaramu varu netiek uzskatīti rāciju defekti, to piegādes kavējumi vai Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

**7.3.** Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

**7.4.** Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

**7.5.** Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**8. CITI NOTEIKUMI**

**8.1.** Līgums atspoguļo pilnīgu Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz Līguma priekšmetu.

**8.2.** Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem normatīvajiem aktiem.

**8.3.** Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti, telefona, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šādas vēstules no Pasūtītāja puses ir tiesīgs parakstīt patstāvīgās struktūrvienības vadītājs.

**8.4.** Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.

**8.5.** Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, strīdu risina tiesā Latvijas Republikas normatīvajos aktos noteiktajā kārtībā.

**8.6.** Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

**8.7.** Par Līguma grozījumiem, izņemot Līguma 8.3.apakšpunktā noteikto gadījumu, Puses vienojas rakstiski. Līguma grozījumi ir Līguma neatņemama sastāvdaļa.

**8.8.** Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

**8.9.** Puses vienojas, ka ar Līguma izpildi saistītos jautājumus (nosūtīt pasūtījumus un pieprasījumus, iesniegt pretenzijas, veikt saraksti, parakstīt nodošanas - pieņemšanas aktus u.c.) risinās šādas Pušu pilnvarotās personas:

**8.9.1.** no Pasūtītāja puses:

**8.9.1.1.** parakstīs Līguma 3.5., 3.7., 3.11.apakšpunktā noteiktos nodošanas-pieņemšanas aktus un nosūtīs Līguma 3.6. un 3.8.apakšpunktā noteiktās pretenzijas - Lidostas muitas kontroles punkta virsuzraugs vai virsuzrauga vietnieks, e-pasts: mkp.0240@vid.gov.lv;

**8.9.1.2.** veiks saraksti, nosūtīs pasūtījumus un pieprasījumus un risinās citus Līguma 8.9.1.1.apakšpunktā neminētus jautājumus - Valsts ieņēmumu dienesta Nodrošinājuma pārvaldes Muitas tehniskā aprīkojuma daļas iekārtu ekspluatācijas inženieris Andris Kauliņš (tālr. 67122576, e-pasts: Andris.Kaulins@vid.gov.lv), Valsts ieņēmumu dienesta Nodrošinājuma pārvaldes Muitas tehniskā aprīkojuma daļas projektu vadītājs Dzintars Melngailis (tālr.: 67122577; e-pasts: Dzintars.Melngailis@vid.gov.lv;

**8.9.2.** no Izpildītāja puses – \_\_\_\_\_\_\_\_ (tālr.: \_\_\_\_\_\_\_; e-pasts:\_\_\_\_\_\_).

* 1. Pasūtītāja un Izpildītāja (to pilnvaroto personu, kas noteiktas Līguma 8.9.apakšpunktā) savstarpējā sarakstē (arī pretenziju, pasūtījumu un pieprasījumu nosūtīšana), kas saistīta ar Līguma izpildi, Puses izmanto e-pastu. E-pasta vēstule Pusēm ir saistoša tikai tad, ja vēstule sūtīta no Līguma 8.9.apakšpunktā vai Līguma rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “REPLY”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī Pakalpojuma nesniegšanu vai nekvalitatīvu sniegšanu.
	2. Pasūtītāja pilnvarotās personas nav pilnvarotas izdarīt grozījumus Līgumā un tā pielikumā.
	3. Izpildītājs 2 (divu) darba dienu laikā rakstveidā informē Pasūtītāju:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	4. Izpildītāja patiesais labuma guvējs un apakšuzņēmēji ir tādi, par kuriem Pasūtītājs ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr. 442 36.1 un 36.3punktam un Ministru kabineta 2021. gada 6. jūlija noteikumu Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – MK noteikumi Nr.508) 16.punktam.
	5. Izpildītāja patiesā labuma guvējs ir \_\_\_\_\_\_\_\_\_\_\_\_\_\_. Izpildītājam ir pienākums nekavējoties ziņot Pasūtītājam par Izpildītāja patiesā labuma guvēja maiņu. Pasūtītājs, atbilstoši MK noteikumu Nr. 442 36.1 un 36.3punktam, informāciju par patieso labuma guvēju nosūta pārbaudei Satversmes aizsardzības birojam.
	6. Izpildītāja piesaistītais/-ie apakšuzņēmējs/-i, ir:\_\_\_\_\_\_\_\_. Šajā apakšpunktā minētajam/-iem apakšuzņēmējam/-iem nododamā Līguma izpildes daļa ir \_\_\_\_\_\_\_\_\_\_\_\_\_\_\_\_.

*(Līguma 8.14. un 8.15.apakšpunkts tiks precizēts atbilstoši izvēlētā pretendenta piedāvājumam)*

* 1. Izpildītājs nav tiesīgs bez Pasūtītāja rakstveida saskaņošanas veikt Līguma 8.15. apakšpunktā norādīto apakšuzņēmēju nomaiņu un iesaistīt Līguma izpildē jaunus apakšuzņēmējus.
	2. Piedāvājot apakšuzņēmēju nomaiņu vai jauna apakšuzņēmēja piesaistīšanu Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais. Pasūtītājs nepiekrīt apakšuzņēmēju nomaiņai vai jauna apakšuzņēmēja piesaistīšanai ja nav iesniegts šajā apakšpunktā noteiktais apliecinājums).
	3. atbilstoši MK noteikumu Nr. 442 36.1 un 36.3punktam un MK noteikumu Nr.508 16.punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju Pasūtītājs nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli nosūta Valsts ieņēmumu dienesta Finanšu pārvaldes direktors vai persona, kura viņu aizvieto. Gadījumā, ja par Izpildītāja piedāvāto apakšuzņēmēju tiek saņemts negatīvs atzinums no kompetentajām drošības iestādēm, apakšuzņēmēja nomaiņa un jauna apakšuzņēmēja piesaiste netiek saskaņota.
	4. Līgums sastādīts latviešu valodā uz 8 (astoņām) lappusēm. Tā 1.pielikums, kas sastādīts uz \_ (\_) lappus\_ un 2.pielikums, kas sastādīts uz \_ (\_) lappus\_, ir Līguma neatņemama sastāvdaļa. Līgums ir parakstīts ar drošu elektronisko parakstu.

**9. PUŠU REKVIZĪTI**

|  |  |
| --- | --- |
| **Pasūtītājs** | **Izpildītājs** |
| **Valsts ieņēmumu dienests** |  |
| Talejas iela 1, Rīga, LV-1978 |  |
| Reģ. Nr.: 90000069281PVN reģ. Nr. | Reģ.Nr.PVN reģ. Nr. |
| Tālr.:67122689eAdrese: \_DEFAULT@90000069281 | Tālr.:eAdrese:  |
| E-pasts: vid@vid.gov.lv  |  |
| Norēķinu rekvizīti: | Norēķinu rekvizīti: |
| Valsts kase |  |
| Kods: TRELLV22 | Kods: |
| Konta Nr.: LV26TREL2130056037000 | Konta Nr.: |
|  |  |
|  |  |

|  |  |
| --- | --- |
|  |  |

 ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.Pielikums

Līgumam Nr. FM VID 2024/125

**Tehniskā specifikācija**

**Valsts ieņēmumu dienests**, tā \_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_ (turpmāk – Pasūtītājs), no vienas puses,

 un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz publiskā iepirkuma Nr. FM VID 2024/125 “TETRA standartam atbilstošu tīkla pakalpojumu nodrošināšana” rezultātiem, vienojas par šādiem nodrošināmajiem pakalpojumiem:

1. Radiosakaru līdzekļu - rāciju nodrošinājums;
2. 2 (divu) darba dienu laikā no Līguma spēkā stāšanās Pakalpojums jānodrošina ar 8 (astoņām) rācijām:
3. Līguma darbības laikā jānodrošina iespēja šā pielikuma 2.punktā norādīto rāciju skaitu palielināt;
4. Nepieciešamības gadījumā tiek pasūtītas papildu rācijas. Izsniegšanas termiņš ir ne vairāk kā 2 (divas) darba dienas no pasūtījuma nosūtīšanas dienas;
5. Grupas izsaukumi atbilstoši TETRA standartam;
6. Individuālie izsaukumi atbilstoši TETRA standartam;
7. Statusa paziņojumu nosūtīšana un saņemšana atbilstoši TETRA standartam;
8. Izsaukumu pāradresācija atbilstoši TETRA standartam;
9. Teksta paziņojumu nosūtīšana atbilstoši TETRA standartam.

**Pušu paraksti**

|  |  |
| --- | --- |
| **Pasūtītājs** | **Izpildītājs** |
|  |  |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

# 2.Pielikums

Līgumam Nr. FM VID 2024/125

**Pakalpojuma cenas**

**Valsts ieņēmumu dienests**, tā \_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_ (turpmāk – Pasūtītājs), no vienas puses,

 un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz publiskā iepirkuma Nr. FM VID 2024/124 “TETRA standartam atbilstošu tīkla pakalpojumu nodrošināšana” rezultātiem, vienojas par šādu vienreizēju katras rācijas pieslēgšanas maksu un ikmēneša Pakalpojumu abonēšanas maksu:

|  |  |  |
| --- | --- | --- |
| **Nr.p.k.** | **Pakalpojuma veids** | **Cena par 1 (vienu) rāciju EUR (bez PVN)** |
| **1.** | Rācijas pieslēgšana Pakalpojuma nodrošināšanai\*\* |  |
| **2.** | Ikmēneša Pakalpojuma abonēšana\* |  |

\*Cenā ir jābūt iekļautām visām izmaksām, kas saistītas ar Pakalpojuma nodrošināšanu, tajā skaitā transporta izdevumiem, apmācību darbam ar rācijām izdevumiem, nodokļiem (izņemot PVN), nodevām, izmaksām nepieciešamo atļauju iegūšanai no trešajām personām, neatbilstību novēršanas izmaksām, rāciju nomas izmaksām, kā arī visām citām izmaksām (neskaitot rāciju pieslēgšanas izmaksas), kas nepieciešamas Līguma savlaicīgai un kvalitatīvai izpildei.

\*\*Ja kāda no rācijām atklāto trūkumu un/vai neatbilstību dēļ tiek apmainīta, apmainītajai rācijai pieslēgšanas maksa Pakalpojuma nodrošināšanai nav jāveic, kā arī pieslēgšanas maksa nav jāveic gadījumā, ja rācija pirms izsniegšanas jau bija pieslēgta Pakalpojuma nodrošināšanai.

**Pušu paraksti**

|  |  |
| --- | --- |
| **Pasūtītājs** | **Izpildītājs** |
|  |  |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU